# Luci Corneli Sul·la

Luci Corneli Sul·la [Lucius Cornelius Sulla] (Roma, 138 aC — Roma, 78 aC) fou un general i militar romà, cònsol l'any 88 aC i 80 aC i cap del partit dels optimates.

## Citacions

* Venceu i tingueu-lo; però sapigueu que aquest home, que amb tant d'interès desitgeu sense dany, algun dia serà la ruina del partit de la noblesa que vosaltres heu defensat amb mi, perquè en Cèsar hi ha més d'un Mari.
    (en llatí) Uincerent ac sibi haberent, dum modo scirent eum, quem incolumen tanto opere cuperent, quandoque optimatium partibus, quas secum simul defendissent, exitio futurum; nan Caesari multos Marios inesse.
       Vides dels dotze cèsars. Cèsar (De Vitis Caesarum. Divus Iulus).
          Comentari d'en Luci Corneli Sul·la després de perdonar la vida Juli Cèsar. La causa a què es refereix és la de la facció ultraconservadora del Senat
* Que imbècil! Després d'aquest gest, ja no hi haurà cap dictador al món disposat a abandonar el poder.
          Comentari del dictador Sul·la poc després d'abandonar el poder quan un ciutadà romà el va increpar violentament
* Cap amic no m'ha fet cap favor, cap enemic no m'ha fet cap ofensa, que jo no hagi tornat amb escreix.

### La Guerra de Jugurta

    Pàgina principal: La guerra de Jugurta
Recull de citacions del discurs de Luci Corneli Sul·la al rei Boccus, durant la guerra de Jugurta:
* Al poble romà ja des dels seus modestos inicis li semblà millor de buscar-se amics que no pas esclaus, perquè creia més segur de manar volenterosos que forçats.
    (en llatí) Populo Romano iam a principio imperi melius visum amicos quam servos quaerere, tutiusque rati volentibus quam coactis imperitare.
       La Guerra de Jugurta. § CII.
* La major part dels esdeveniments humans són regits per la fortuna.
    (en llatí) Quoniam humanarum rerum fortuna pleraque regit.
       La Guerra de Jugurta. § CII.

### Vides paral·leles. Vol. III Lisandre i Sulla

* He nascut més ben dotat per a la fortuna que per a la guerra.
       Vides paral·leles. Vol. III. Lisandre i Sulla.
          Afirmació d'en Luci Corneli Sul·la segons les seves Memòries
* Són els qui demanen que han de parlar primer; als vencedors, basta de guardar el silenci.
       Vides paral·leles. Vol. III. Lisandre i Sulla.
          Afirmació d'en Luci Corneli Sul·la sobre l'entrevista amb el rei Mitridates segons les seves Memòries
* Per a mi, romans, serà bella cosa d'acabar aci; però vosaltres, als qui us preguntin on heu traït el vostre imperàtor, recordeu-vos de dir que a Orcomen!
       Vides paral·leles. Vol. III. Lisandre i Sulla.
          Arenga de Luci Corneli Sul·la als seus soldats a la Batalla d'Orchomenus (85aC)

## Citacions sobre Sul·la

* Sul·la és una móra enfarinada.
       Vides paral·leles. Vol. III. Lisandre i Sulla.
          Burla popular de l'aspecte físic d'en Luci Corneli Sul·la

## Referències

* ↑ Suetoni. Vides dels Dotze Cèsars. Volum I. Cèsar. Barcelona: Fundació Bernat Metge, 1966.
* 1 2 Montanelli, Indro. Història de Roma. Barcelona: Destino, 2008, p. 203-212. ISBN 9788497101011.
* 1 2 Sal·lusti Crisp, Gai. La Guerra de Jugurta. Barcelona: Fundació Bernat Metge, 1964.
* 1 2 3 4 Plutarc. Vides paral·leles. Volum III. Licurg i Numa. Lisandre i Sulla. Barcelona: Fundació Bernat Metge, 1933, p. 122-169.